Diari Oficial de la Generalitat Valenciana


Sumari del DOGV 5546, del 02-07-2007 (2007/8517)

RESOLUCIÓ de 22 de juny de 2007, del Rectorat de la Universitat de València, per la qual es convoquen proves selectives d'accés al grup A, (subgrup A1), per promoció interna, sector d'administració especial, escala tècnica superior de conservadors de col·leccions científiques, perfil materials geològics, d'aquesta universitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5546

Data del DOGV
:   02-07-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/8517


Data del document
:   22-06-2007

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * concurs administratiu
    * universitat
    * professió de la informació
    * protecció del patrimoni
    * geologia

RESOLUCIÓ de 22 de juny de 2007, del Rectorat de la Universitat de València, per la qual es convoquen proves selectives d'accés al grup A, (subgrup A1), per promoció interna, sector d'administració especial, escala tècnica superior de conservadors de col·leccions científiques, perfil materials geològics, d'aquesta universitat. [2007/8517]  
Aquest Rectorat, fent ús de les competències que li atribueix l'article 20, en relació amb el 2.2, de la Llei orgànica 6/2001, de 21 de desembre, d'universitats, i d'acord amb el que estableix l'article 190 dels Estatuts de la Universitat de València, acorda convocar proves selectives d'accés al grup A (subgrup A1), per promoció interna sector d'administració especial escala tècnica superior de conservadors de col·leccions científiques, perfil materials geològics, de la Universitat de València, de conformitat amb les següents  
Bases de la convocatòria  
1. Normes generals  
1.1 Aquesta convocatòria té per objecte la selecció de personal per a cobrir 1 vacant del grup A (subgrup A1) per promoció interna sector d'administració especial, escala tècnica superior de conservadors de col·leccions científiques, perfil materials geològics, mitjançant el sistema de concurs-oposició.  
1.2 D'acord amb el que estableix l'article 73 de la de la Llei orgànica 6/2001, de 21 de desembre, d'universitats, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana, i la normativa específica universitària recollida en la llei orgànica d'universitats i en els Estatuts de la Universitat, així com en les normes que estableix aquesta convocatòria.  
2. Condicions generals dels aspirants  
2.1 Per a ser admesos en les proves selectives, els i les aspirants hauran de reunir, a més dels requisits ja acreditats en nomenaments anteriors, els següents:  
2.1.1 Posseir el títol de llicenciat, enginyer superior, arquitecte superior, o equivalent (si els haguera) o estar en condicions d'obtenir-lo abans de l'acabament del termini de presentació de sol·licituds.  
2.1.2 Els o les aspirants que es presenten a aquestes proves selectives hauran de ser funcionaris de carrera integrats en la Universitat de València del grup B, d'administració especial, escala tècnica mitjana d'investigació, en actiu o en situació d'excedència, i tenir una antiguitat d'almenys dos anys en aquesta escala.  
2.2 Els requisits a què es refereix l'apartat anterior s'hauran de posseir en el moment de la finalització del termini de presentació de sol·licituds i se n'ha de gaudir durant tot el procés selectiu fins al moment de la presa de possessió.  
3. Sol·licituds  
3.1 Qui desitge prendre part en aquestes proves selectives ho haurà de fer constar en la sol·licitud que es troba en aquesta convocatòria com annex III i que facilitarà gratuïtament el Servei de Recursos Humans (PAS) d'aquesta Universitat, a l'Avinguda de Blasco Ibàñez, núm. 13, nivell 1, DP 46846, de València. També podran accedir a una còpia de la sol·licitud esmentada a través de la pàgina web del Servei de Recursos Humans (PAS), l'adreça de la qual és: http://www.uv.es/~pas.  
3.2. Les sol·licituds es dirigiran per triplicat (una per a l'entitat bancària, una per a la Universitat i una per al interessat o la interessada) al rectorat de la Universitat de València.  
3.3. El termini de presentació de sol·licituds serà de 20 dies hàbils, comptats a partir de l'endemà de la publicació d'aquesta convocatòria en el Diari Oficial de la Comunitat Valenciana (DOCV).  
3.4. Les sol·licituds se presentaran a l'oficina del Banc Santander Central Hispano "oficina universitària" situada a la Avinguda Blasco Ibáñez, 21 (Facultat de Psicologia-Aulari I) de València. Així mateix, podran ser presentades en la forma que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
En cas d'optar per presentar les sol·licituds en les oficines de correus hauran de complir amb el procediment establert en l'article 205.3 del Reglament dels serveis de correus: la sol·licitud s'hi presentarà en sobre obert perquè l'empleat segelle la data a la part superior esquerra i caldrà que figure amb claredat el nom de l'oficina i la data.  
3.5. Caldrà adjuntar a la sol·licitud la documentació següent:  
3.5.1 Una fotocòpia del document nacional d'identitat. Els o les aspirants que no posseesquen la nacionalitat espanyola i tinguen dret a participar en aquestes proves hauran de presentar fotocòpia del document que acredite la seua nacionalitat.  
3.5.2 Resguard original de l'ingrés dels drets d'examen.  
3.6. Els drets d'examen seran de 14 euros, que s'ingressaran en el compte corrent Drets d'Examen. Universitat de València, núm. 2966.3274.40.6592222238 del Banc Santander Central Hispano "oficina universitària" situada a la Avinguda Blasco Ibáñez, 21 (Facultat de Psicologia-Aulari I) de València o a través de transferència al compte esmentat.   
Si el pagament s'efectua a través de transferència, la sol·licitud haurà de presentar-se en el registre d'una administració pública o en l'oficina de correus.  
La falta d'acreditació del pagament dels drets d'examen determinarà l'exclusió de l'aspirant.  
3.7. D'acord amb el que disposa el Reglament d'execució pressupostària per a l'any 2007 d'aquesta Universitat, són exemptes del pagament dels drets d'examen:  
3.7.1 Els i les aspirants amb una discapacitat igual o superior al 33%.  
Aquests aspirants hauran de presentar els certificats corresponents que acrediten la seua condició de discapacitats (mitjançant certificat de la conselleria de Benestar Social o òrgan competent) o la seua condició de desocupats (mitjançant certificat del SERVEF), i així ho faran constar expressament en l'apartat corresponent de la sol·licitud.  
3.8. Els i les aspirants amb minusvalideses que desitgen sol·licitar mesures d'adaptació hauran d'indicar-ho expressament en l'imprès de sol·licitud. En l'annex IV figura la llista de mesures d'adaptació possibles. Hauran de presentar juntament amb la sol·licitud el certificat del grau de discapacitació efectuada per l'òrgan competent.   
3.9. Si la convocatòria preveu la realització de proves d'idiomes, els o les aspirants hauran de fer constar la seua opció en l'imprès de sol·licitud. Si no ho fa així, s'entendrà que renuncia a efectuar aquestes proves, sempre que siguen voluntàries i de mèrits.   
3.10.Els errors que s'hi puguen advertir es corregiran en qualsevol moment, d'ofici o a instància del interessat o la interessada.  
4. Admissió d'aspirants  
4.1 Una vegada expirat el termini de presentació de sol·licituds, prèvia verificació del compliment de tots els requisits de participació assenyalats en aquesta convocatòria així com del pagament dels drets d'examen, el rector dictarà una resolució que es publicarà en el Diari Oficial de la Comunitat Valenciana (DOCV) i que contindrà la llista provisional d'admesos i exclosos de les proves.   
4.2 A partir del dia següent a la publicació de la llista provisional d'admesos i exclosos, s'iniciarà un termini de deu dies hàbils, perquè es puguen formular al·legacions o esmenar els defectes que hagen motivat la seua exclusió o presentar les al·legacions que consideren oportunes, tot això d'acord amb l'article 71 de la Llei 30/1992, de 26 de novembre de règim jurídic de les administracions públiques i del procediment administratiu comú.  
En qualsevol cas, per tal d'evitar errors i possibilitar-ne l'esmena dins el termini i en la forma escaient, els i les aspirants comprovaran fefaentment no només que no figuren en la relació d'exclosos sinó que a més els seus noms consten correctament en la relació d'admesos.  
Els i les aspirants que dins del termini assenyalat no esmenen els defectes detectats o no al·leguen les omissions, seran definitivament exclosos de la participació en aquestes proves.  
Les quantitats efectives per concepte de drets d'examen es reintegraran d'ofici als aspirants que siguen exclosos definitivament de participar en les proves selectives.  
4.3 Una vegada transcorregut el termini de deu dies, esmenats els defectes i vistes les al·legacions que corresponguen, es dictarà una resolució, que contindrà la llista definitiva d'admesos i exclosos, la data, el lloc i l'hora de realització i començament del primer exercici. Aquesta resolució es publicarà en el Diari Oficial de la Comunitat Valenciana (DOCV).  
4.4 Seran causes d'exclusió, a més de les que s'indiquen en altres apartats d'aquestes bases:  
- L'omissió de la signatura en la sol·licitud.  
- No presentar el DNI.  
4.5. Serà causa d'exclusió de l'exercici de mèrits no assenyalar l'apartat corresponent de la sol·licitud; i pel que fa a l'exercici d'idioma, no especificar-hi l'idioma elegit.  
5. Desenvolupament de les proves selectives  
5.1 Els exercicis tindran lloc a les dependències de la Universitat de València. El primer exercici es realitzarà al lloc, la data i l'hora que indique la resolució del Rectorat d'aquesta Universitat en què s'aprove la llista definitiva d'admesos i exclosos de les proves objecte d'aquesta convocatòria.  
5.2 En cas de realitzar-se algun dels exercicis en diverses sessions, l'ordre d'actuació dels opositors s'establirà per sorteig efectuat per la Universitat de València.  
5.3 En cada exercici els o les aspirants hauran d'acreditar la seua personalitat exclusivament mitjançant la presentació del DNI, del passaport o del permís de conduir, juntament amb l'exemplar per a la persona interessada de l'imprès de sol·licitud d'admissió a les proves.  
No complir aquest requisit per algun aspirant determinarà la seua exclusió de les proves.   
Les còpies o fotocòpies compulsades d'aquests documents no seran vàlides en cap cas.   
5.4 Els o les aspirants es convocaran per a cada exercici en crida única, i en seran exclosos els qui no hi compareguem. Perdran el seu dret quan es personen en els llocs de realització de les proves una vegada iniciades o no hi assistesquen, encara que siga per causa justificada.  
Els membres del tribunal i el personal col·laborador d'aquest no permetran l'accés a les sales on es realitzen els exercicis a aquelles persones que no complesquen els requisits indicats ni a aquelles que hi compareguem després que haja acabat la crida dels aspirants convocats.  
Quan es tracte de proves orals o de caràcter individual i successiu, el tribunal podrà apreciar les causes al·legades i admetre l'aspirant, sempre que aquestes no hagen finalitzat i aquesta admissió no menyscabe el principi d'igualtat amb la resta de personal.  
5.5 Quan finalitze cadascuna de les proves, l'anunci de la realització de la següent el farà públic el tribunal al local en què s'haja celebrat aquesta prova, així com al tauler d'anuncis del Servei de Recursos Humans (PAS) d'aquesta Universitat amb una antelació mínima de 48 hores. A efectes informatius, també es publicarà a la pàgina web d'aquest Servei, l'adreça del qual és http://www.uv.es/~pas.  
5.6 Si el tribunal tinguera coneixement en qualsevol moment del procés selectiu que algun dels o de les aspirants no complira tots els requisits exigits en aquesta convocatòria, després d'una audiència a l'interessat/da, l'exclourà i li comunicarà la inexactitud o les falsedats formulades en la sol·licitud d'admissió a les proves selectives.  
6. Informació i publicitat dels actes del tribunal.  
6.1 Tota la informació que siga necessària comunicar als o les aspirants, les llistes d'aprovats de cadascun dels exercicis, la valoració dels mèrits i qualsevol altre anunci que el tribunal estime pertinent, es publicarà al tauler d'anuncis del Servei de Recursos Humans (PAS) i en la pàgina web d'aquest servei, l'adreça de la qual és: http://www.uv.es/~pas. Les llistes d'aprovats de cada exercici també es publicaran als locals on s'hagen realitzat aquestes proves.  
6.2 Una vegada finalitzades totes les proves i la valoració de mèrits que integren el concurs-oposició el tribunal farà pública la llista d'aprovats per ordre de puntuació. Aquesta llista d'aspirants aprovats serà definitiva i contindrà només el mateix nombre d'aspirants que de vacants convocades.  
6.3 Una vegada finalitzat el procés de selecció, es publicarà en el DOCV per resolució del rector la llista definitiva d'aprovats per ordre de puntuació.  
7. Presentació de documents  
7.1 En el termini de deu dies hàbils, comptats des de l'endemà de la publicació en el DOCV de la llista d'aprovats, aquests hauran de presentar al Servei de Recursos Humans (PAS) una fotocòpia compulsada del títol acadèmic exigit en la convocatòria.  
7.2 Certificat acreditatiu de coneixement del valencià.   
7.3 El aspirant aprovat, pel fet de tenir la condició de funcionari o funcionària de carrera d'aquesta Universitat, quedarà exempt d'acreditar documentalment la resta de condicions generals exigibles per a l'ingrés a la funció pública, per tenir-los acreditats en nomenaments anteriors.   
7.4 No presentar la documentació dins el termini fixat (excepte en els casos de força major) o presentar documents falsos invalidarà els actes de l'aspirant i anul·larà els actes del tribunal relacionats amb l'aspirant, sense perjudici de les responsabilitats en què l'aspirant haja pogut incórrer.   
8. Coneixements de valencià  
8.1 Els qui aproven els exercicis selectius hauran d'acreditar el seu coneixement de valencià amb certificats, diplomes o títols expedits o homologats pel Servei de Política Lingüística d'aquesta Universitat.  
8.2 Els qui no acomplesquen el requisit anterior es comprometran a realitzar els oportuns cursos de formació i perfeccionament que s'organitzen a aquest efecte per adquirir en el termini de un any o en el temps que permeta la programació del Servei de Política Lingüística el nivell elemental de coneixement de la llengua.  
9. Nomenament de funcionari o funcionària  
Una vegada transcorregut el termini de presentació de la documentació i la verificació d'aquesta, mitjançant resolució del rectorat que es publicarà en el DOCV, es nomenarà funcionari o funcionària de carrera la persona que ha aprovat les proves selectives.  
10. Tribunal  
10.1 La composició del tribunal qualificador d'aquestes proves s'ajustarà al que estableix l'article 60 de la llei 7/2007 de 12 d'abril, Estatut bàsic de l'empleat públic. El nom de les persones que l'integren es farà públic en la mateixa resolució en què es publique la llista definitiva d'admesos i exclosos.  
10.2 El tribunal podrà nomenar col·laboradors, especialistes i ajudants, que estaran sempre sota la seua direcció i control directes.  
10.3 Els membres del tribunal, així com els col·laboradors, especialistes i ajudants s'abstindran de participar en les activitats del tribunal quan estiguen en alguna de les circumstàncies previstes en els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú, o en el cas que hagueren preparat opositors de proves selectives per al mateix cos i escala durant els cinc anys anteriors a la publicació d'aquesta convocatòria.  
La presidència podrà sol·licitar als membres del tribunal una declaració expressa de no trobar-se sotmesos a les circumstàncies previstes en els articles esmentats.  
10.4 El tribunal es constituirà mitjançant la convocatòria de la presidència, amb l'assistència almenys de la majoria reglamentària dels seus membres, titulars o suplents. En aquesta sessió el tribunal prendrà totes les decisions necessàries per a la correcta realització de les proves selectives.  
En el procés selectiu el tribunal resoldrà tots els dubtes que puguen sorgir sobre l'aplicació d'aquestes normes i decidirà què fer en els casos que no es troben previstos.  
El procediment d'actuació del tribunal s'ajustarà en tot moment al que disposa la Llei 30/1992, de 26 de novembre, de règim jurídic de les administracions públiques i del procediment administratiu comú.  
10.5 El tribunal adoptarà les mesures necessàries perquè els i les aspirants amb minusvalideses tinguen les mateixes condiciones per a la realització dels exercicis que la resta de participants. Per a qui les sol·licite en la forma que indica la base 3.8, es faran les adaptacions possibles per temps i mitjans.  
10.6 Per a les comunicacions i qualsevol problema que puga sorgir, el tribunal tindrà la seu al Rectorat de la Universitat de València.  
10.7 Els membres del tribunal d'aquestes proves tindran la categoria que per a aquests casos determine la legislació vigent.  
10.8 El tribunal no podrà aprovar ni declarar que han aprovat les proves selectives un nombre d'aspirants superior al nombre de places convocades. Qualsevol proposta d'aprovats que contravinga el que s'ha establert serà nul·la de ple dret.  
10.9 La presidència del tribunal adoptarà les mesures oportunes per garantir que els exercicis de la fase d'oposició siguen corregits sense coneixement de la identitat de les persones aspirants, en aquells exercicis que siga procedent.  
11. Informació respecte de les dades recollides  
11.1 Les dades subministrades per l'interessat podran quedar incorporades en un fitxer automatitzat que constitueix la Base de dades de personal o la Base de dades de borsa de treball, de conformitat amb la Llei orgànica 15/1999, de 13 de desembre, de protecció de dades de caràcter personal (LOPD).  
11.2 El fitxer quedarà sota la responsabilitat de la Secretaria General de la UVEG, a l'Avinguda de Blasco Ibáñez, núm. 13, 46175 València.  
11.3 La informació obtinguda serà processada exclusivament per a la gestió de personal.  
11.4 Les dades de caràcter personal seran tractades amb el grau de protecció que estableix el Reial Decret 994/1999 d'11 de juny, en el qual es regulen les mesures de seguretat dels fitxers automatitzats que continguen dades de caràcter personal, i s'adoptaran les mesures de seguretat necessàries per garantir la confidencialitat i la integritat de la informació.  
11.5 Els i les interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant el Servei de Recursos Humans PAS de la Universitat de València, a l'Avinguda de Blasco Ibáñez, núm. 13, 46186 València.  
12. Recursos  
Contra aquesta resolució, que exhaureix la via administrativa, es pot interposar potestativament recurs de reposició en el termini d'un mes a partir de l'endemà de la seua publicació davant el mateix òrgan que dicte la resolució, o recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la seua publicació en el DOCV.  
Contra els actes del tribunal es podrà interposar el recurs d'alçada previst en la Llei 30/1992, de 26 de novembre, de règim jurídic de les administracions públiques i del procediment administratiu comú.  
Els recursos contenciosos administratius que s'interposen seran anunciats en el Diari Oficial de la Comunitat Valenciana (DOCV), als efectes d'emplaçament als possibles interessats.  
València, 22 de juny de 2007.- Per delegació del rector (DOCV 16.05.2006), la vicerectora d'Organització dels Serveis i PAS: Enriqueta Vercher González.  
ANNEX I  
Sistema selectiu   
El sistema selectiu serà el de concurs-oposició.   
Fase d'oposició. Constarà de tres exercicis, els dos primers obligatoris i eliminatoris.  
Primer exercici. Consistirà a desenvolupar per escrit un tema elegit entre tres dels que propose el tribunal, que seran extrets a l'atzar entre els que configuren l'annex II del programa de la convocatòria.  
El temps de duració de l'exercici, el fixarà el tribunal i no podrà ser superior a dues hores. Una vegada finalitzada la prova, l'exercici s'introduirà en un sobre que es tancarà i quedarà sota la custòdia del tribunal, que en crida única convocarà els opositors perquè el llegeixen. El lloc, la data i l'hora de la lectura seran anunciats pel tribunal en el moment de realitzar l'exercici.  
La valoració d'aquest exercici serà de 0 a 10 punts. Per aprovar-lo caldrà obtenir-hi almenys 5 punts.  
Segon exercici. Consistirà a resoldre per escrit dos supòsits pràctics a elegir entre tres supòsits proposats pel tribunal, relacionats amb les matèries que figuren en els epígrafs específics de l'annex II de la convocatòria.  
La duració d'aquest exercici serà anunciada pel tribunal amb prou antelació i dependrà del seu contingut.  
La valoració total d'aquest exercici serà de 0 a 10 punts. Cada supòsit serà valorat de 0 a 5 punts, i per aprovar-lo cal obtenir-hi almenys 5 punts en total i no haver estat valorat amb 0 punts en cap dels dos supòsits.  
Tercer exercici. Voluntari i de mèrits. Tindrà dues parts: una voluntària i una altra obligatòria. Els qui opten per realitzar el tercer exercici hauran de desenvolupar necessàriament la part obligatòria.  
Primera part (voluntària). Tindrà com a objecte valorar el coneixement d'una llengua comunitària, segons les opcions manifestades per l'opositor en l'imprès de sol·licitud de participació en les proves selectives.  
Segona part (obligatòria). Tindrà com a objecte mantenir una entrevista basada en una memòria sobre el funcionament d'un servei relacionat amb l'àrea professional a què es refereixen les places convocades. Aquesta memòria, la redactarà l'opositor i no podrà superar els 15 fulls.  
La valoració total d'aquest exercici serà de 5 punts. La primera part es valorarà de 0 a 3,5 punts i la segona, de 0 a 1,5 punts.  
Barem  
Es valoraran els mèrits següents:  
a) Antiguitat. Es valorarà tot el temps de serveis reconeguts a l'empara de la Llei 70/1978, segons la fórmula següent: 4 log(1+nre. anys)/log(31). El temps màxim que es valorarà serà el període de 30 anys i no es tindran en consideració faccions inferiors a l'any.  
b) Treball desenvolupat: Es valorarà el grau consolidat que els aspirants tinguen en el moment de finalitzar el termini de presentació de sol·licituds: fins a un màxim d'1 punt, el nivell del grup que promociona i 0,5 punts el nivell inferior.  
Als funcionaris que es troben en situació d'excedència per atenció de fill se'ls valorarà el grau personal que tinguen consolidat. S'aplicarà aquesta mateixa norma a tots els funcionaris que estiguen en situació de reserva del lloc de treball.  
Als excedents voluntaris se'ls valorarà el grau personal que tinguen consolidat en el moment de sol·licitar l'excedència.  
c) Titulació acadèmica: Es valoraran les titulacions acadèmiques acreditades pels aspirants que siguen superiors a les que s'exigeixen per a accedir al grup a què pertanyen les places ofertades. La valoració màxima per aquest concepte serà 1 punt.  
d) Cursos de formació: En aquest apartat es valoraran els cursos de formació organitzats per la Universitat o organismes oficials reconeguts en matèria de formació de funcionaris o que hagen estat convalidats pel Servei de Formació Permanent de la Universitat de València. En cap cas no puntuaran en aquest apartat els cursos de coneixement de valencià i d'idiomes, i es limitarà als que estiguen previstos en els epígrafs de formació en el barem general d'aplicació als concursos de mèrits per a la provisió de llocs de treball, aprovat per la Junta de Govern de 22 d'octubre de 1991. La valoració màxima per aquest concepte serà 1 punt. Es puntuarà d'acord amb l'escala següent:  
Cursos entre 15 i 30 hores: 0,10 punts.  
Cursos entre 31 i 50 hores: 0,20 punts.  
Cursos de 51 o més hores: 0,30 punts  
e) Coneixement de valencià: En aquest apartat es valoraran els cursos de valencià organitzats per la Universitat o organismes oficials reconeguts en la matèria pel Servei de Política Lingüística de la Universitat de València. La valoració màxima per aquest concepte serà 1 punt. Es puntuarà d'acord amb l'escala següent:  
Grau Superior: 1 punt.  
Grau Mitja: 0,5 punts.  
Grau Elemental: 0,25 punts.  
ANNEX II  
Bloc I: Patrimoni  
1. Patrimoni cultural. Concepte i evolució històrica. Béns culturals i categories.  
2. Patrimoni cultural i museus. Tipologies museístiques.  
3. Patrimoni històric espanyol. Béns que integren el patrimoni històric espanyol (PHE).  
4. Mesures i normes generals de protecció del patrimoni cultural. Conservació preventiva. Criteris de conservació. Mesures de foment.  
5. Patrimoni geològic a Espanya.  
6. Patrimoni cultural a la Comunitat Valenciana.  
7. Patrimoni paleontològic a Espanya. Marc legal, titularitat, gestió i conservació.  
8. Patrimoni paleontològic a la Comunitat Valenciana.  
9. El patrimoni natural. Factors que poden afectar-ne la conservació. Criteris de conservació.  
10. Museologia del patrimoni natural. Importància i desenvolupament.  
11. Les col·leccions d'història natural com a part del patrimoni cultural. Evolució històrica.  
Bloc II: Gestió de col·leccions d'història natural  
12. Tipus de col·leccions d'història natural. Segons el tipus de material original. Per la forma de conservació. Per la funció de la col·lecció. Per l'interès de la col·lecció. Criteris d'organització.  
13. Política de col·leccions d'història natural. Criteris d'ordenació i tipus de col·leccions. Criteris d'adquisició.  
14. Els fòssils com a elements del patrimoni natural. Tipus de jaciments. Tècniques de recollida. Tafonomia del registre fòssil. Normes de seguretat i conducta.  
15. Documentació i metodologia de treball per a la recollida, la preparació i l'extracció de macrorestes vegetals fòssils.  
16. Documentació i metodologia de treball al camp per a la recollida i preparació d'invertebrats fòssils.  
17. Documentació i metodologia de treball en l'excavació d'un jaciment paleontològic de vertebrats.  
18. Les col·leccions paleontològiques dipositades a les institucions. Tipus de col·leccions. Criteris d'ordenació. Dinàmica i gestió de les col·leccions paleontològiques.  
19. Gestió i tècniques d'intervenció en col·leccions paleontològiques. Mesures de conservació i manteniment.  
20. Control i ús dels fons paleontològics. Ús i gestió de la documentació associada a les col·leccions.  
21. Gestió, ús i documentació de les col·leccions minerals.  
22. Informatització de les col·leccions. Diverses propostes de bases de dades.  
23. El patrimoni natural de la Universitat de València. El Gabinet d'Història Natural.  
24. El Museu de Geologia de la Universitat de València. Origen. Fons històrics. Fons actuals.  
25. Gestió i dinàmica del Museu de Geologia de la Universitat de València. Tipus de col·leccions. Particularitats de ser un museu universitari.  
26. Sistemes d'ensenyament i de divulgació sobre patrimoni. El Museu de Geologia com a instrument didàctic.  
Bloc III: Museologia  
27. Història del col·leccionisme. De la col·lecció al museu. Història del col·leccionisme a Espanya.  
28. Definició i evolució històrica del concepte de museu. Museologia i museografia.  
29. Administració, gestió i organització dels museus.  
30. Els museus històrics. Museus de ciències naturals. Funcions.  
31. Els museus de ciències naturals a Espanya: un repàs històric.  
32. El valor de la ciència als museus. El futur de les col·leccions d'història natural en el segle XXI.  
33. Disseny i organització d'exposicions. Problemàtica en el plantejament d'exposicions.  
34. Elaboració de projectes en museografia. Espais d'intervenció. Espai expositiu en el disseny d'exposicions.  
35. Tècniques expositives als espais museístics. El paper de les exposicions didàctiques als museus. Factors que condicionen el disseny del missatge expositiu. Tipologia d'exposicions.  
36. Museografia interactiva. La interactivitat com a mitjà d'interpretació. La interactivitat com a tècnica expositiva.  
37. Tècniques expositives bàsiques. Recursos i tècniques. El plafó expositiu. Les vitrines. Tècniques tridimensionals.  
38. Museografia didàctica virtual. Virtualitat i patrimoni. Els media, l'estructura bàsica dels museus virtuals.  
39. Els materials didàctics multimèdia al museu virtual. Avaluació.  
40. Discapacitats i museu virtual.  
La normativa legal que empara el contingut d'aquests temes, serà la que es trobe en vigor en el moment de publicar la data de realització del primer exercici.  
ANNEX III  
Sol·licitud d'admissió a proves selectives d'accés al grup A (subgrup A1) d'administració especial, escala Tècnica superior de conservadors de col·leccions científiques, perfil materials geològics.   
PROMOCIÓ INTERNA  
DADES PERSONALS  
Nom i cognoms........................... DNI: .................................................  
Data de Naixement ....................... Adreça......................................................  
Codi Postal .................................. Localitat ............................................. Telèfon: ...........................................................................  
DADES DE LA CONVOCATÒRIA  
Data del DOGV ...................................... Escala: tècnica superior de conservadors de col·leccions científiques   
Grup: A (subgrup A1) Sector: Administració Especial   
Accés: Promoció interna Exempció de taxes   
Sol·licitud d'adaptació per a persones discapacitades ................... Mesures d'adaptació: .............................................................  
III. TÍTOL ACADÈMIC DE L'ASPIRANT\_\_\_\_\_\_\_\_\_\_\_\_\_\_\_\_\_\_\_\_\_\_  
  
V. DOCUMENTS QUE S'ADJUNTEN:   
(DNI (CERTIFICACIÓ DE DISCAPACITAT (ALTRES.................  
SOL·LICITE ser admès/a a les proves selectives a què es refereix aquesta sol·licitud, i DECLARE que són certes les dades que hi consten i que reunisc les condicions exigides i les especialment assenyalades en aquesta convocatòria. Així mateix em compromet a provar documentalment totes les dades de la sol·licitud.  
(Signatura) València a de de 2007  
JUSTIFICACIÓ DE L'INGRÉS DELS DRETS DE PARTICIPACIÓ EN LA PROVA SELECTIVA  
La persona interessada ha fet el pagament en el c/c num 0049/6721/65/6665455570 del Banc Santander Central Hispano   
Drets d'examen: 14 euros  
Despeses de Transferència: Data de l'ingrés: ..............................................  
Total:   
Aquest imprès no és vàlid sense el segell de l'entitat bancària  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
RECTORAT DE LA UNIVERSITAT DE VALÈNCIA  
ANNEX IV  
Mesures d'adaptació  
Les mesures d'adaptació que poden sol·licitar les persones discapacitades son les següents:  
1. Eliminació de barreres arquitectòniques i taula adaptada a cadira de rodes.  
2. Ampliació del temps de durada de l'exercici.  
3. Augment de l'amplitud dels caràcters de l'examen, per dificultat de visió.  
4. Necessitat d'intèrpret per causa de sordera.  
5. Sistema braille d'escriptura.  
6. Altres. En cas que l'adaptació requerida no figure entre les previstes, indique-ho en un full complementari.